
Nr.   677  din  18  .01.2024 

                              Referat de aprobare

Prezentul referat de aprobare are la bază prevederile art. 6 alin. (3) și art. 30 alin. (1) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind desemnarea persoanei care va ţine Registrul de evidenţă a datoriei publice locale  şi Registrul de evidenţă a garanţiilor locale  ale Municipiului Marghita 

Registrul de evidenţă a datoriei publice locale a unităţii administrativ-teritoriale evidenţiază. Din punct de vedere informativ, în ordine cronologic, situaţia tuturor obligaţiilor financiare ale unităţii administrativ-teritoriale , provenind din finanţările rambursabile angajate direct de către aceasta, pe baze contractuale, în condiţiile Legii nr. 273/2006, cu modificările şi completările ulterioare şi ale Ordonanţei de Urgenţă a Guvernului nr. 64/2007, cu modificările şi completările ulterioare .Intrucat prin Hotărârea Consiliului Local Marghita nr. 78 din 30 iulie 2013 au fost desemnate persoane care în prezent nu mai au raport de munca cu instituţia noastră, având în vedere recentul împrumut aprobat  de municipiul Marghita , se impune o actualizare a acestei hotărâri , pentru a procesa activităţile conform art. 62 alin.(5) şi (6) din Legea nr. 273/2006, respectiv valoarea totală a datoriei contractante de autoritatea administraţiei publice locale trebuie înscrisă în registrul de evidenţă a datoriei publice locale al acestei autorităţi şi se raportează anual prin situaţii financiare.
Drept urmare,propun adoptarea  proiectului de hotărâre privind desemnarea persoanei titulare/supleant care va ţine Registrul de evidenţă  a datoriei publice locale şi Registrul de evidenţă a garanţiilor locale ale Municipiului Marghita. 

